stanford-oval/wikipedia huggingface dataset:
Bulgaria (täsmennyssivu)

Bulgaria voi tarkoittaa seuraavia asioita:
Bulgaria, valtio Euroopassa
Volgan Bulgaria, entinen valtio Itä-Euroopassa
Bulgaria, sotilas- ja siviilihallintoalue (thema) Bysantin valtakunnassa
Bulgaria, risteilyalus
Bulgaria, sienten (fungi) suku suom. ilm. Liimakat
2575 Bulgaria, asteroidi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bulgaria”, voi hakea sivunnimihaulla, laajalla sivunnimihaulla tai tekstihaulla.
CamelCase

Termin kuvaannollista alkuperää havainnollistava kuva.
CamelCase tai CamelCaps on termi, jolla viitataan tapaan kirjoittaa useista sanoista koostuvat hypertekstilinkit (eräissä wikeissä) sekä muuttujien, funktioiden, metodien tai luokkien nimet siten, että sanat on kirjoitettu yhteen isoin alkukirjaimin. Nimitys CamelCase juontuu tavasta, jolla suuret kirjaimet nousevat esiin sanassa kuin kamelin kyttyrät. Termille ei ole vakiintunutta suomennosta. Tietokirjailija Jukka Korpela on ehdottanut käännökseksi ”karavaanityyliä” perustellen, että ”mielikuva on selvempi, jos ajatellaan jonoa eli karavaania, jossa on mukana kameleita”.
Esimerkiksi kahden luvun tulon laskeva funktio voitaisiin nimetä LaskeLukujenTulo. Toinen mahdollinen tapa olisi korvata välilyönnit alaviivoin (nk. snake case), tällöin nimeksi tulisi laske_lukujen_tulo. CamelCase-tyyppistä nimeämiskäytäntöä suositaan esimerkiksi C++:ssa ja Javassa sekä joissakin muissa ohjelmointikielissä. Ensimmäinen sana voidaan kirjoittaa joko pienellä tai isolla alkukirjaimella, tämä riippuu valitusta käytännöstä tai sen voi määritellä käytetty tyyliohje tai laatukäsikirja, joka määrittelee ohjelmakoodissa käytetyt nimeämissäännöt.
Ohjelmakoodin kirjoitustapana levinnyt CamelCase on sittemmin tullut osaksi myös kaupalliseen käyttöön tuotteiden ja yritysten nimiin. Vaikka CamelCase-kirjoitusta on esiintynyt mainoksissa ja yritysten nimissä jossakin määrin jo kauan ennen ohjelmoinnin yleistymistä, siitä tuli 2000-luvun vaihteessa mainosmaailmassa suoranainen buumi. Hyvässä kielenkäytössä sitä kuitenkin vältetään niin suomessa kuin englannissakin.
Tapaan viitataan myös muilla nimillä kuten PascalCase.
Cameco

| Cameco Corporation |
| --- | --- |

Yritysmuoto:  pörssiyhtiö
Osake:  NYSE: CCJ TSX: CCO
ISIN:  CA13321L1085
Perustettu:  1988
Toimitusjohtaja:  Tim Gitzel
Puheenjohtaja:  Neil McMillan
Kotipaikka:  Saskatoon, Kanada
Toimiala:  kaivosteollisuus
Tuotteet:  uraani, sähkö
Liikevaihto:  2,8 miljardia C$ (2015)
Liikevoitto:  697 milj. C$ (2015)
Nettotulos:  63,3 milj. C$ (2015)
Henkilöstö:  yli 3 700 (2014)
Kotisivu:  Kotisivut
Infobox OKVirheellinen NIMI-arvo: 
Cameco eli Canadian Mining and Energy Corporation on kanadalainen pörssiyhtiö, jonka kotipaikka on Saskatoon, Saskatchewanin provinssissa Kanadassa. Se on kaivosyhtiö, jonka päätuote on ydinvoimaloissa ydinpolttoaineena käytettävä uraani. Se tuottaa myös sähköä. Cameco on maailman kolmanneksi suurin uraanintuottaja, kazakstanilaisen Kazatompromin ja ranskalaisen Oranon jälkeen. Vuonna 2019 Cameco tuotti 4 754 tonnia uraania, mikä on 9 prosenttia maailmanlaajuisesta tuotannosta. Yhtiö on noteerattu sekä New Yorkin että Toronton pörsseissä.
Brașovin Musta kirkko

| Brașovin Musta kirkko |
| --- | --- |
 Brașovin Musta kirkko.
Sijainti:  Brașov, Transilvania, Romania
Koordinaatit:  45°38′27.6″N, 025°35′16.9″E
Rakentamisvuosi:  1477
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Brașovin Musta kirkko (romaniaksi Biserica Neagră, saks. Die Schwarze Kirche, unk. Fekete Templom) on suuri goottilainen kirkkorakennus, joka sijaitsee Romanian Transilvaniassa Brașovin kaupungin keskustassa. Sen seurakunta on evankelis-luterilainen. Kirkko on alun perin rakennettu paikallisten saksien tarpeisiin ja katoliseksi. Sen alkuperäinen nimi oli Pyhän Marian kirkko (romaniaksi Biserica Sfânta Maria saks. Marienkirche). Rakennus tuhoutui pahoin tulipalossa vuonna 1689, mistä nykyinen nimi juontuu. Säilyneiden asiakirjojen mukaan kirkon ensimmäisiä pappeja on ollut Thomas, jonka kuolinvuosi oli 1410.
Kirkon rakentamispäätös on tehty luultavimmin vuonna 1377, vakava rakennustyö on alkanut vuonna 1384 ja päättynyt 1477. Paikallisen legendan mukaan saksalainen pikkupoika on moittinut bulgarialaisia muurareita väittäen yhtä seinää vinoksi, mistä sovitukseksi muuan muurari oli heittänyt pojan alas ja muurannut hänet sitten kirkon kiviseinään. Tulipalon jälkeisessä korjaustyössä on apuna tiettävästi ollut muurareita silloisesta Danzigin hansakaupungista, koska paikallisilla rakentajilla ei ollut kokemusta valtavien holvikaarien teosta.
Kirkko on kolmilaivainen basilika. Sen holvit ovat kuitenkin pikemmin barokkia kuin gotiikkaa. Musta kirkko on Kaakkois-Euroopan suurimpia goottilaisen arkkitehtuurin luomuksia 1300–1400-luvuilta. Pituudeltaan se on 89 metriä, leveydeltään 25–38 metriä ja korkeudeltaan 42 metriä. Tornin korkeus on risteineen 65 metriä. Kuulijoita mahtuu 5 000 henkeä.
Kirkko ei ole kuuluisa vain mitoiltaan. Sen kellot ovat maan suurimmat, suurin pronssikello painaa kuusi tonnia. Interiööri on koristeltu pyhimyspatsain ja sisällä on myös maan mittavin itämaisten mattojen kokoelma.
Kirkon alkuperäiset urut rakensi Carl August Buchholz Berliinistä 1860-luvulla. niihin tuli neljä sormiota 56 koskettimella ja yksi jalkio 27 koskettimella. Urkujen vihkiäisissä Buchholz improvisoi sekä esitti Friedrich Schneiderin ja Johann Lucas Hedwigin kantaatteja. Urut restauroitiin vuoden 2000 vaiheilla. Silloin kaikki 3 993 pilliä, suurin noin 13-metrinen, otettiin alas ja korjattiin. Toiset urut rakensi Carl Hesse. Niihin tuli sormio ja jalkio sekä 8 äänikertaa. Ne on restauroitu 1997. Urkuri Victor Bickerich aloitti harjoittelunsa Brașovin kirkossa 1953, samoin myöhemmin urkuri Hans Eckart Schlandt.
Aiheesta muualla

Kuvia tai muita tiedostoja aiheesta Brașovin Musta kirkko Wikimedia Commonsissa
Väinö Tannerin muistomerkki

Kari Juva: Tannerin portti, 1985.
Väinö Tannerin muistomerkki eli Tannerin portti on Helsingin Sörnäisissä sijaitseva kuvanveistäjä Kari Juvan toteuttama muistomerkki valtiomies Väinö Tannerille. Muistomerkki sijaitsee Hämeentien ja Kaikukadun kulmassa, Väinö Tannerin kentän ja entisen Elannon pääkonttorin vierellä. Se on pystytetty vuonna 1985.
Teoksen kuvaus

Punagraniittisella jalustalla seisova pronssiveistos esittää seitsemää harteikasta ihmismäistä hahmoa, jotka ovat keilamaisessa muodostelmassa kapean ja raskastekoisen portin luona. Hämeentien puoleisella sivulla porttia on yksinäinen hahmo, joka katselee vastakkaiseen suuntaan kuin portin toisella puolella olevat muut hahmot. Teos jättää avoimeksi, ovatko hahmot vasta saapuneet portille vai jo kulkeneet sen läpi. Hahmojen jykevä ja portin raskas olemus luovat teokseen arvokkuutta ja painostavan tunnelman. Portin toisessa pielessä on Tanneria esittävä pieni näköisreliefi, toisessa liehuvia lippuja. Tannerin portti on suurin Kari Juvan Helsinkiin toteuttamista useista julkisisista veistoksista. Se on jalustoineen yli viisi metriä korkea. Taiteilija signeerasi teoksen nimellä Kari Juwa.
Historia

Osuusliike Elanto järjesti Tannerin syntymän satavuotisjuhlavuonna 1981 Tannerin muistomerkistä kutsukilpailun kuudelle kuvanveistäjälle, joista voittajaksi valikoitui Kari Juva ehdotuksellaan Tannerin portti. Juvan alkuperäiseen ehdotukseen sisältyi myös portin ylhäältä sulkeva vaakapalkki, jonka Juva lopulta jätti pois antaakseen teokselle avoimemman ilmeen. Muut kutsutut kuvanveistäjät olivat Kauko Räsänen, Kimmo Pyykkö, Raimo Heino, Arvo Siikamäki ja toisen palkinnon saanut Nina Terno. Tanner oli ollut Elannon pitkäaikainen toimitusjohtaja ja muistomerkki sijoitettiin hänen työpaikkanaan toimineen Elannon pääkonttorin viereen. Viereinen Haapaniemen kenttä uudelleennimettiin samoihin aikoihin Väinö Tannerin kentäksi. Patsastoimikunnan puheenjohtajana toimi entinen eduskunnan puhemies Veikko Helle. Tannerin sotasyyllisyystuomion vuoksi muistomerkin pystyttäminen oli vielä 1980-luvun alussa varsinkin ulkopoliittisesti arka aihe, mutta pääministeri Kalevi Sorsa tuki hanketta. Muistomerkki paljastettiin 12. maaliskuuta 1985. Presidentti Mauno Koivisto ei voinut osallistua tilaisuuteen Neuvostoliiton valtionpäämiehen Konstantin Tšernenkon hautajaisten vuoksi, joten paljatustilaisuudessa esiintyivät Helle ja presidentin puoliso Tellervo Koivisto.
Wallander

Wallander on ruotsalainen suku­nimi.
Tunnettuja henkilöitä

Alf Wallander (1862–1914), ruotsalainen taide­maalari ja muotoilija
Anna Wallander (s. 1965), ruotsalainen näyttelijä
Gerda Charlotta Wallander (1860–1926), ruotsalainen taide­maalari
Jan Wallander (1920–2016), ruotsalainen pankin­johtaja ja tutkija
Josef Wilhelm Wallander (1821–1888), ruotsalainen taide­maalari
Sven Wallander (1890–1968), ruotsalainen arkkitehti
Populaarikulttuurissa

Kurt Wallander, Henning Mankellin romaanien pää­henkilö
Linda Wallander, Henning Mankellin romaanien henkilö, Kurt Wallanderin tytär
Wallander, ruotsalainen elo­kuva­sarja (2005–2013)
Wallander, brittiläinen televio­sarja (2008–2016)
Bulgaria kesäolympialaisissa 1936

Bulgaria osallistui Berliinin kesäolympialaisiin 1936 24 urheilijan joukkueella. Mitaleille asti maan edustajat eivät kuitenkaan yltäneet. Bulgaria oli jättänyt edelliset, Los Angelesin 1932 kesäolympialaiset väliin korkeiden matkakustannuksien vuoksi.
Calabar

| Calabar |
| --- | --- |

 Calabar
 Koordinaatit: 4°57′N, 8°19′E 
Valtio:  Nigeria
Osavaltio:  Cross River
Väkiluku (2016):  475 000
Infobox OKVirheellinen NIMI-arvo: 
Calabar on Cross Riverin osavaltion pääkaupunki Nigerian eteläosassa. Vuonna 2016 siellä oli noin 475 000 asukasta.
Calabarissa on luonnonsatama, jonka eurooppalaiset merenkulkijat tunsivat jo 1400-luvulla. Nykyisin siellä sijaitsee Nigerian itäisen laivaston päämaja.
Kaupungin yliopisto aloitti toimintansa vuonna 1976. Sen humanistisen tiedekunnan pohjana oli kaupungissa aikaisemmin toiminut Nigerian yliopiston yksikkö, mutta yliopiston itsenäistyessä siihen liitettiin luonnontieteen ja sosiaalitieteiden tiedekunnat.
Aiheesta muualla

Kuvia tai muita tiedostoja aiheesta Calabar Wikimedia Commonsissa
Walter Renkonen

Walter Olof Streng-Renkonen; sukunimi vuoteen 1930 Streng, vuodesta 1940 Renkonen (19. kesäkuuta 1876 Mikkeli – 16. heinäkuuta 1959 Helsinki) oli suomalainen kielitieteilijä, lyseon lehtori ja professori. Hän julkaisi teoksiaan myös nimillä Walter O. Streng, W. O. Streng-Renkonen, W. O. Renkonen ja Walter O. Renkonen.
Streng-Renkosen vanhemmat olivat lehtori Anton Olof Streng ja Jenny Sofia Mathilda Sundeberg. Hän pääsi ylioppilaaksi 1895 Mikkelin lyseosta ja opiskeli Helsingin yliopistossa valmistuen filosofian kandidaatiksi 1899, maisteriksi 1900, lisensiaatiksi 1904 ja tohtoriksi 1922.
Streng-Renkonen toimi Sortavalan lyseon saksan- ja ranskankielen vt. lehtorina 1904–1905 ja lehtorina 1905–1910 sekä Turun suomalaisen lyseon lehtorina 1910–1924 ja Turun suomalaisen klassillisen lyseon vanhempana lehtorina 1924–1942. Hän oli Turun yliopiston saksan ja ranskankielen vt. lehtorina 1922–1925, saksan ja ranskan kielen dosenttina 1925–1942 sekä romaanisen kielitieteen ylimääräisenä professorina 1942–1949. Streng-Renkonen hoiti romaanisen kielitieteen professorin opetus- ja tutkimusvelvollisuuksia jo vuodesta 1931 alkaen.
Streng-Renkonen julkaisi kielitieteellisiä tutkimuksia sekä ranskan, saksan ja italian kielen oppi- ja sanakirjoja.
Walter Streng-Renkonen oli naimisissa vuodesta 1903 Elna Maria Lindbladin (k. 1959) kanssa. Luonnontutkija ja lehtori Yrjö Olavi Renkonen (1907–1959) oli heidän poikansa. Streng-Renkosen vanhempi veli oli arkkiatri ja Helsingin yliopiston bakteriologian ja serologian professori Oswald Renkonen (1872–1951).
Suomennokset

Hermann Löns: Nummen vaeltaja: romaani; suom. Olli Renkonen. WSOY 1922
Louis Hémon: Pohjolan tytär: kertomus ranskalaisesta Kanadasta. WSOY 1930, 2. painos 1942 (alkuteos Maria Chapdelaine)
André Maurois: Perhepiiri. WSOY 1934 (alkuteos Le cercle de famille)
Miguel de Cervantes Saavedra: Novelleja; espanjank. suom. ja asiaselityksillä varust. Walter O. Streng-Renkonen; runot suom. Yrjö Jylhä. WSOY 1936, 2. näköispainos WSOY 2000
Carl Schirren

Carl Schirren -nimisiä henkilöitä:
Carl Schirren (historioitsija), baltiansaksalainen historioitsija
Carl Schirren (1861–1921), saksalainen lääkäri ja dermatologi
Carl Schirren (1922), saksalainen vuonna 1922 syntynyt lääkäri ja dermatologi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carl Schirren”, voi hakea sivunnimihaulla, laajalla sivunnimihaulla tai tekstihaulla.
Walter Sydney Adams

| Walter Sydney Adams |
| --- | --- |

Henkilötiedot
Syntynyt: 20. joulukuuta 1876 Antakya, Osmanien valtakunta
Kuollut: 11. toukokuuta 1956 (79 vuotta) Pasadena, Kalifornia, Yhdysvallat
Koulutus ja ura
Tutkimusalue:  Tähtitiede ja Auringon säteily
   
Walter Sydney Adams (20. joulukuuta 1876 Antakya, Osmanien valtakunta – 11. toukokuuta 1956 Pasadena, Kalifornia, Yhdysvallat) oli yhdysvaltalainen tähtitieteilijä.
Elämä ja ura

Adams syntyi Syyriassa lähetyssaarnaajavanhemmille, jotka palasivat Yhdysvaltoihin hänen ollessaan kahdeksanvuotias. Hän opiskeli tähtitiedettä Dartmouth Collegessa, Chicagon yliopistossa ja Münchenin yliopistossa. Vuonna 1904 hänestä tuli Kaliforniassa sijaitsevan Mount Wilsonin observatorion ensimmäisiä tutkijoita, ja hän toimi siellä johtajana vuosina 1923–1946. Adams osallistui merkittävästi Palomarin observatorion suuren teleskoopin suunnitteluun.
Adams tunnetaan parhaiten spektroskooppisista tutkimuksistaan. Hän tutki spektrometrin avulla auringonpilkkuja, tuhansien tähtien nopeuksia ja etäisyyksiä sekä planeettojen ilmakehiä. Adams havaitsi, että auringonpilkut ovat alueita, joilla lämpötila on alhaisempi ja magneettikenttä voimakkaampi kuin niiden lähellä. Hän pystyi osoittamaan, että spektrien avulla voitiin määrittää, oliko tähti jättiläinen vai kääpiö, ja löysi tiettyjen spektriviivojen suhteellisen voimakkuuden ja tähden absoluuttisen magnitudin välisen suhteen. Vuonna 1915 Adams löysi ensimmäisen valkoisen kääpiötähden, Sirius B:n, ja hänen mittaustuloksiaan sen gravitaation aiheuttamasta punasiirtymästä pidettiin vahvistavana todisteena yleisen suhteellisuusteorian puolesta. Yhdessä Theodore Dunhamin kanssa hän havaitsi hiilidioksidin esiintymisen Venuksen infrapunaspektrissä.
Aiheesta muualla

Kuvia tai muita tiedostoja aiheesta Walter Sydney Adams Wikimedia Commonsissa
Wallander: Jokeri

| Wallander: Jokeri> Wallander: Jokern |
| --- | --- |

Ohjaaja:  Stephan Apelgren
Käsikirjoittaja:   Stefan Karlsson  Henning Mankell  Stefan Thunberg 
Säveltäjä:  Adam Nordén
Kuvaaja:  Peter Mokrosinski
Pääosat:   Krister Henriksson  Johanna Sällström  Ola Rapace  Jakob Eklund 
Valmistustiedot
Valmistusmaa:  Ruotsi
Tuotantoyhtiö:  Svensk Filmindustri
Levittäjä:  SF Studios
Ensi-ilta:   2006-11-011. marraskuuta 2006  
Kesto:  88 minuuttia
Alkuperäiskieli:  ruotsi
Edeltäjä:  Veriside
Seuraaja:  Salaisuus
Aiheesta muualla
IMDb 
Elonet
Svensk Filmdatabas
Infobox OKVirheellinen NIMI-arvo: 
Jokeri on ruotsalainen rikoselokuva vuodelta 2006. Se on Wallander-elokuvasarjan kahdestoista osa.
Ravintolaa pitänyt nainen murhataan Ystadin kaupungin laitamilla sijaitsevan ravintolansa pihalle. Naisella paljastuu olleen yhteyksiä hämäräperäiseen malmölaiseen liikemieheen, jonka ravintoloissa harjoitetaan laittomuuksia. Ystadin poliisin avuksi tulee malmölainen rikospoliisi Frank Borg, joka on kovaotteinen ja väkivaltainen eikä välitä aina noudattaa sääntöjä etsiessään tietoja rikollisilta.
Roolit

| 0 | 1 | 2 |
| --- | --- | --- |
|  Krister Henriksson  | … |  Kurt Wallander   |
|  Johanna Sällström  | … |  Linda Wallander   |
|  Ola Rapace  | … |  Stefan Lindman   |
|  Marianne Mörck  | … |  Ebba   |
|  Mats Bergman  | … |  Nyberg   |
|  Fredrik Gunnarsson  | … |  Svartman   |
|  Jakob Eklund  | … |  Frank Borg   |
|  Leif Andrée  | … |  Jack Hansson   |
|  Göran Ragnerstam  | … |  George Lundkvist   |
|  Mats Eklund  | … |  Malm   |
|  Nadja Qrunell  | … |  Cleo   |
Aiheesta muualla

Wallander: Jokeri Internet Movie Databasessa (englanniksi)
Wallander: Afrikkalainen

| Wallander: Afrikkalainen> Wallander: Afrikanen |
| --- | --- |

Ohjaaja:  Stephan Apelgren
Käsikirjoittaja:   Stephan Apelgren  Anna Fredriksson  Lars Lundström  Henning Mankell 
Säveltäjä:  Adam Nordén
Kuvaaja:  Peter Mokrosinski
Pääosat:   Krister Henriksson  Johanna Sällström  Ola Rapace  Angela Kovács 
Valmistustiedot
Valmistusmaa:  Ruotsi
Tuotantoyhtiö:  Svensk Filmindustri
Levittäjä:  SF Studios
Ensi-ilta:   2005-11-1616. marraskuuta 2005  
Kesto:  88 minuuttia
Alkuperäiskieli:  ruotsi
Edeltäjä:  Pimeys
Seuraaja:  Heikkous
Aiheesta muualla
IMDb 
Elonet
Svensk Filmdatabas
Infobox OKVirheellinen NIMI-arvo: 
Wallander: Afrikkalainen on Wallander-elokuvasarjan viides elokuva. Tummaihoinen mies löydetään kuolleena junavaunusta. Hänet on ammuttu Ystadin rautatieasemalla. Tapausta selvittämään saapuu Ystadin poliisin avuksi rikostutkija Tukholmasta. Ystadilainen mies tunnustaa murhan, mutta tapaus onkin monimutkaisempi kuin miltä se aluksi näyttää.
Roolit

| 0 | 1 | 2 |
| --- | --- | --- |
|  Krister Henriksson  | … |  Kurt Wallander   |
|  Johanna Sällström  | … |  Linda Wallander   |
|  Ola Rapace  | … |  Stefan Lindman   |
|  Angela Kovács  | … |  Ann-Britt Höglund   |
|  Marianne Mörck  | … |  Ebba   |
|  Mats Bergman  | … |  Nyberg   |
|  Douglas Johansson  | … |  Martinsson   |
|  Fredrik Gunnarsson  | … |  Svartman   |
|  Tomas Bolme  | … |  Kenneth Nilsson   |
|  Lena Strömdahl  | … |  Maj Nilsson   |
|  Göran Thorell  | … |  Arvid   |
|  Khalid Geire  | … |  Diao   |
Aiheesta muualla

Wallander: Afrikkalainen Internet Movie Databasessa (englanniksi)
Viimiseen hengenvetoon

| Viimiseen hengenvetoon Hannibal & Joku Roti Mafia |
| --- | --- | --- |

Studioalbumin tiedot
 Julkaistu: 9. marraskuuta 2011
 Formaatti: CD, LP
 Tuottaja(t): Joku Roti Mafia, Ilari Autio, Jarno Laaksonen, Tuomobeats, Janne Hast, Tykopaatti, Ville Rauhala, James Mtume, Bertolt Brecht, Kurt Weill
 Tyylilaji: rap, soul, funk
 Kesto: 36.57
 Levy-yhtiö: Joku Roti, Monsp
Listasijoitukset
  Suomen virallinen lista: 35.
Hannibalin muut julkaisut
| Funkkia kiesiin 2011 | Viimiseen hengenvetoon 2011 |   |
Viimiseen hengenvetoon on rap-artisti Hannibalin kolmas sooloalbumi. Sen julkaisivat yhteistyössä Joku Roti ja Monsp 9. marraskuuta 2011. Albumi on jatko-osa Hannibalin edelliselle sooloalbumille Ad Portasille ja se on Hannibalin mukaan viimeinen Hannibal & Joku Roti Mafia -nimellä julkaistava äänite. Albumi nousi julkaisuviikollaan (46/2011) Suomen virallisen listan 35. sijalle. Albumin kappaleesta "Poliittista räppiä" julkaistiin musiikkivideo huhtikuun lopulla 2012.
Kappaleet

Viimiseen hengenvetoon – 3.16
Poliittista räppiä – 5.16
Tankit on tulossa – 4.53 (mukana TKK & Aziz the Combat Fighter)
Elän vuoksesi ja kuolisin puolestasi – 4.51
10 Rock – 5.27 (mukana Petos)
Viesti viestinviejille – 5.00
Uuden nahan luot – 3.48
Puukko-Mackie – 4.34 (mukana Black Motor)
Tuotanto

Joku Roti Mafia: 1
Ilari Autio: 2, 5
Ilari Autio & Jarno Laaksonen: 3
Tuomobeats: 4
Janne Hast, Tykopaatti & Ville Rauhala: 6
James Mtume & Joku Roti Mafia: 7
Bertolt Brecht & Kurt Weill: 8
Arvostelut

Redrum-187:
Bucheon

| Bucheon 부천시 富川市 |
| --- | --- |
 Bucheonin kaupungintalo.
 Logo
 Sijainti Etelä-Koreassa.
 Koordinaatit: 37°30′N, 126°47′E 
Valtio:   Etelä-Korea
Maakunta:  Gyeonggi
Pinta-ala:  
 – Kokonaispinta-ala:  53,44 km²
Korkeus:  16 m
Väkiluku (2015):  852 758
 – Väestötiheys:  16 660,78 as./km²
Aikavyöhyke:  UTC+9
 – Kesäaika:  UTC+8
Postinumero:  420010-428843
Suuntanumero(t):  (+82) 32
 
 www.bucheon.go.kr 
Infobox OKVirheellinen NIMI-arvo: 
Bucheon (kor. 부천, hanja 富川) (tunnetaan myös nimellä Puchon) on kaupunki Gyeonggin provinssissa, Etelä-Koreassa. 
Se sijaitsee suunnilleen Soulin ja Incheonin puolivälissä.
Vuonna 2015 kaupungin asukasluku on 852 758. Kaupunki markkinoi itseään kulttuurikeskuksena. Bucheon Philharmonic Orchestra on yksi tunnetuimmista eteläkorealaisista orkestereista. Vuodesta 1997 lähtien kaupungissa on järjestetty Puchon International Fantastic Film Festival.
Bucheonin tehtaissa valmistetaan kemikaaleja, puolijohteita, koneita, valaisimia ja muovituotteita.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (koreaksi) / (englanniksi) / (japaniksi) / (kiinaksi) / (venäjäksi)
Wallander: Ampuja

| Wallander: Ampuja> Wallander: Skytten |
| --- | --- |

Ohjaaja:  Agneta Fagerström-Olsson
Käsikirjoittaja:  Stefan Ahnhem   Henning Mankell
Säveltäjä:  Fläskkvartetten
Kuvaaja:  John O. Olsson
Pääosat:   Krister Henriksson  Lena Endre  Mats Bergman  Fredrik Gunnarsson  Douglas Johansson  Nina Zanjani  Sverrir Gudnason 
Valmistustiedot
Valmistusmaa:  Ruotsi
Tuotantoyhtiö:  Svensk Filmindustri
Levittäjä:  SF Studios
Ensi-ilta:   2009-12-1616. joulukuuta 2009  
Kesto:  89 minuuttia
Alkuperäiskieli:  ruotsi
Edeltäjä:  Vuoto
Seuraaja:  Kuoleman enkeli
Aiheesta muualla
IMDb 
Elonet
Infobox OKVirheellinen NIMI-arvo: 
Wallander: Ampuja on Wallander-elokuvasarjan toisen tuotantokauden kahdeksas elokuva. Taitava murhaaja, joka vaikuttaa tarkka-ampujan koulutuksen saaneelta, surmaa useita ihmisiä Ystadissa. Jäljet johtavat rikollisjärjestöön ja aiemmin tapahtuneeseen ryöstöön ja sen aiheuttamaan välienselvittelyyn.
Keskeiseen osaan elokuvassa nousee poliisiharjoittelija Pontus, jolla on ongelmia myös yksityiselämässään. Hänen isänsä tulee Ystadiin tapaamaan häntä ja kertomaan, ettei Pontuksen uravalinta poliisina miellytä häntä.
Roolit

| 0 | 1 | 2 |
| --- | --- | --- |
|  Krister Henriksson  | … |  Kurt Wallander   |
|  Lena Endre  | … |  Katarina Ahlsell, syyttäjä   |
|  Mats Bergman  | … |  Nyberg, rikosteknikko   |
|  Douglas Johansson  | … |  Martinsson, rikostutkija   |
|  Fredrik Gunnarsson  | … |  Svartman, poliisi   |
|  Marianne Mörck  | … |  Ebba, poliisiaseman vastaanottovirkailija   |
|  Stina Ekblad  | … |  Karin Linder, kuolinsyytutkija   |
|  Nina Zanjani  | … |  Isabelle, poliisiharjoittelija   |
|  Sverrir Gudnason  | … |  Pontus, poliisiharjoittelija   |
|  Tom Ljungman  | … |  Hector, ampuja   |
|  Reuben Sallmander  | … |  Björn Holmström   |
|  Stefan Sauk  | … |  Robert   |
|  Örjan Ramberg  | … |  Björn Lennartsson   |
|  Özz Nujen  | … |  Cali Manchetta   |
|  Antti Reini  | … |  Sune Holst   |
Aiheesta muualla

Wallander: Ampuja Internet Movie Databasessa (englanniksi)
Võhmetu järv

| Võhmetu järv |
| --- | --- |
Valtiot:  Viro
Maakunnat:  Länsi-Virumaa
Kunnat:  Tapan kunta
Koordinaatit:  59°13′09″N, 26°11′34″E
Vesistöalue ja valuma-alueen tietoja
Päävesistöalue:  Valgejõen vesistö
Laskujoki:  ei ole
Järvinumero:  VEE2033520
Mittaustietoja
Pinnankorkeus:  110 m
Rantaviiva:  2,039 km
Pinta-ala:  0,09 km²
Keskisyvyys:  1,5 m 
Suurin syvyys:  2,2 m 
 fiVõhmetu järv 
Võhmetu järv  (Võhmetu Suurjärv ) on Virossa Länsi-Virumaalla Tapan kunnassa sijaitseva järvi. Se sijaitsee Pandiveren ylängön reuna-alueeseen ja järvi kuuluu alueen karstijärviin.
Maantietoa

Järvi sijaitsee Pandiveren ylängöllä. Sen pinta-ala on 9 hehtaaria (ha) ja se on 750 metriä pitkä ja 200 metriä leveä. Vaikka järvi kuuluu niin sanottuihin karstijärviin, on se suuruutensa vuoksi melko pysyvä. Sen ympärillä olevat pienet lammet kuten Laks järv ja Toomra järv kuivuvat kesäisin kokonaan. Võhmatu järvelle voi käydä myös näin, mutta ilmeisesti sen suuruus ja länsirantaa seuraava harju estää sen. Järven rantaviivan pituus on 2,0 kilometriä ja sen rannat ovat metsämaata. Järven pohja on kova ja se muodostuu sekä hiekka- ja kalkkikivestä että sorasta. Järvi on autio eikä sillä ole laskuojaa. Järveen ei myöskään tule ojia, mutta se saakin vetensä sadannasta ja pohjassa olevien lähteiden kautta. Järvessä ei elä kaloja.